รายชื่อรางวัลและการเสนอชื่อที่เคที เพร์รีได้รับ
เคที เพร์รี เป็นนักร้องและนักแต่งเพลง จากแซนตาบาร์บารา รัฐแคลิฟอร์เนีย เธอได้รับรางวัลทั้งหมด 144 รางวัลจากการเสนอชื่อเข้าชิง 497 ครั้ง เธอเซ็นสัญญาสังกัดแคปิตอลเรเคิดส์ ออกสตูดิโออัลบั้มทั้งหมด 4 อัลบั้ม ได้แก่ "เคที ฮัดสัน" (2001) "วันออฟเดอะบอยส์" (2008) "ทีนเอจดรีม" (2010) "ปริซึม" (2013) และ "วิตเนส" (2017) เพร์รีมีชื่อเสียงจากความสำเร็จบนชาร์ตเพลงจากซิงเกิล "ไอคิสด์อะเกิร์ล" จากอัลบั้ม "วันออฟเดอะบอยส์" ตลอดเวลาในอาชีพของเธอ เพร์รีได้เข้าชิงรางวัลใหญ่ ๆ มากมาย
ปริซึม (อัลบั้มเคที เพร์รี)
อัลบั้มเปิดตัวที่อันดับสูงสุดบนชาร์ตบิลบอร์ด 200 มียอดขายในสัปดาห์แรก 286,000 ชุด เป็นอัลบั้มที่ขายดีที่สุดของเพร์รีจนถึงปัจจุบัน อัลบั้มยังขึ้นอันดับหนึ่งในออสเตรเลีย แคนาดา ไอร์แลนด์ นิวซีแลนด์ และสหราชอาณาจักร "ปริซึม" กลายเป็นอัลบั้มที่ขายได้เร็วที่สุด ขายดีเป็นอันดับสองในออสเตรเลียใน ค.ศ. 2013 และเป็นอัลบั้มของนักร้องผู้หญิงที่ขายดีเป็นอันดับที่สองในสหรัฐอเมริกาใน ค.ศ. 2013 สมาพันธ์ผู้ผลิตสิ่งบันทึกเสียงระหว่างประเทศกล่าวว่าอัลบั้ม "ปริซึม" เป็นอัลบั้มที่ขายดีเป็นอันดับที่หกของโลกใน ค.ศ. 2013 อัลบั้มของศิลปินหญิงที่ขายดีที่สุดในโลก และขนานนามเพร์รีว่าเป็น "ปรากฏการณ์ของโลก" (global phenomenon) ความสำเร็จของอัลบั้มยังดำเนินต่อไปตลอดปี ค.ศ. 2014 ติดอันดับสิบอันดับแรกในชาร์ตประจำปีในสหรัฐอเมริกา แคนาดา ออสเตรเลีย และนิวซีแลนด์ และได้เข้าชิงรางวัลแกรมมีสาขาอัลบั้มเพลงป็อปยอดเยี่ยมในงานประกาศรางวัลแกรมมีครั้งที่ 57